เน้นย้ำ หัวใจหลักการพัฒนาองค์กร คือ การพัฒนาบุคลากรให้มีทักษะ องค์ความรู้ตรงตามแผนงานที่ได้รับ
รองนายกรัฐมนตรีและรัฐมนตรีว่าการกระทรวงยุติธรรม เน้นย้ำ หัวใจหลักการพัฒนาองค์กร คือ การพัฒนาบุคลากรให้มีทักษะ องค์ความรู้ตรงตามแผนงานที่ได้รับพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เปิดการประชุมเชิงปฏิบัติการผู้บริหารเพื่อกำหนดทิศทางการพัฒนา สำนักงานคณะกรรมการป้องกันและปราบปรามยาเสพติด (ป.ป.ส.) จัดขึ้น ระหว่างวันที่ 7- 9 กุมภาพันธ์  โดยสถาบันพัฒนาบุคลากรด้านการป้องกันและปราบปรามยาเสพติด มีนายนิยม เติมศรีสุข เลขาธิการคณะกรรมการป้องกันและปราบปรามยาเสพติด และข้าราชการในสำนักงาน ป.ป.ส. เข้าร่วมประชุม 150 คน เพื่อให้ผู้เข้าร่วมประชุม ตระหนักถึงความสำคัญในการเปลี่ยนวิธีคิดการทำงาน และการบริหารองค์กรให้เกิดความรู้ ความเข้าใจ ในบทบาทภารกิจ ภายใต้ประมวลกฎหมายยาเสพติด และรับรู้ทิศทางนโยบายการปรับโครงสร้าง รวมถึงการขับเคลื่อนนโยบายแผนการป้องกันและแก้ไขปัญหายาเสพติด  พร้อมบรรยายพิเศษ ในหัวข้อ “ ความคาดหวังของรัฐบาลต่อบทบาท หน้าที่ ของสำนักงาน ป.ป.ส. และการปรับตัวเพื่อรองรับการปฏิบัติราชการในยุค 4.0”  ใจความว่า  บทบาท ภารกิจที่สำคัญของการทำงาน คือ การทำงานต้องมีเป้าหมายในเชิงยุทธศาสตร์ มีแผนการรองรับ สร้างความร่วมมือ บูรณาการการทำงานร่วมกัน ทั้งในส่วนราชการ เอกชน จนทำให้เกิดผลสำเร็จที่ดีขึ้น  รวมถึงการพัฒนาเศรษฐกิจ การพัฒนาเทคโนโลยี ก็มีส่วนสำคัญ  เพื่อให้การพัฒนาที่มีประสิทธิภาพ รองนายกรัฐมนตรีและรัฐมนตรีว่าการกระทรวงยุติธรรม ยังได้เน้นย้ำ ความสำคัญ คือ การพัฒนาบุคลากร  ที่ว่า “ ผู้นำการบริหาร ต้องมีทักษะความรู้ที่ดี “ สามารถใช้ทรัพยากรที่มีอยู่ ทำให้เกิดประโยชน์สูงสุด   ถือเป็นสิ่งที่สำคัญในการปรับเปลี่ยนองค์กร ขับเคลื่อนการทำงานให้ก้าวทันต่อการเปลี่ยนแปลงที่เกิดขึ้นทั้งในปัจจุบันและอนาคตต่อไป